उनका कहना है कि इसका इस्तेमाल ग्रिज़ली भालू जंगल में सैकड़ों मील का फ़ासला तय करने के लिए करते हैं.हीलसुक फ़र्स्ट नेशन में क्यूक्यूएस सोसाएटी के ट्रैकर विलियम हाउस्टी और उनके दल के अन्य सदस्य पिछले तीन साल से ज़्यादा वक़्त से भालुओं का अध्ययन कर रहे हैं.सीबीसी न्यूज़ के अनुसार उनका कहना है कि ग्रिज़ली भालुओं की आबादी उनके शुरुआती अनुमानों से छह गुना ज़्यादा हो सकती है.इसके साथ ही ग्रेट बीयर रेनफ़ॉरेस्ट (विशाल वर्षावनों) में उनका इलाक़ा उससे कहीं ज़्यादा बड़ा हो सकता है जितना उन्होंने सोचा था.हालांकि सबसे ज़्यादा उत्सुकता अब भी भालुओं के पसंदीदा रास्तों को लेकर ही है.जैसे कि सालमन मछलियों वाली कोये नदी के तट के साथ वाला रास्ता एक 'बीयर हाईवे' लगता है क्योंकि अब तक 65 ग्रिज़ली उस घाटी में देखे जा चुके हैं.हाउस्टी कहते हैं, "भालू हर बार उन्हीं रास्तों पर चलते हैं. घाटी में उनके पैरों के निशान छप गए हैं.""आप इन निशानों का पीछा कर सकते हैं और उसी हाईवे पर चल सकते हैं जिस पर भालू चलते हैं."हीलसुक कोस्टवॉट टीम की योजना भालुओं पर नज़र रखने के अभियान को ब्रिटिश कोलंबिया के मध्य तटों की अन्य नदी घाटियों तक भी फैलाने की है.टीम को यक़ीन है कि उनके द्वारा इकत्र जानकारी पूरे क्षेत्र के लिए वन्यजीवन के प्रबंधन की योजना विकसित करने में मददगार होगी.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)